Hingake seda õhku, proua Donnelly!
Ma näksin siin tolmu.
Tuul teie juustes!
Pane neetud katus tagasi peale, Sonny!
Ma ei kavatse teie negatiivsust kuulda võtta.
Proua, see siin on Tee 66 ja sellel sõites teeme raudselt kõigile vana ja uut!
Olen Chet ja hoolitsen meeleldi te auto eest.
Laseme meelsasti sul seda meeleldi teha, sõber.
Ütle, et meid ootab seal tass teed ja küpsis.
Võrratu aktsent. Olete Austraaliast?
Saatuse enda heli, mu armas proua...
Kutsub meid oma sireenihäälel. Ja me kuuletume!
Sest see hetk kuulub meile.
Millal, kui mitte praegu? Kes, kui mitte meie?
Hiljem?
Keegi teine?
Mu käsi on talgitatud nii, et käepigistus oleks ikka kindel ja kuiv.
Mu riided balansseeruvad maitsekalt kasuaalse ja lõdvestunud formaalsuse vahel.
Sonny, las mina räägin.
Teeme nii? - Hea küll.
Hr Burley.
Kuigi olen teadlik sellest,
et tavakohaselt peaksin ootama, kuni olete jõudnud meie ettepanekuga tutvuda,
palun ärge võtke vahelesegamist mitte ebaviisakusena, vaid tõendina
meie ülimast elevusest, et meil on võimalus kohtuda teie
ja te suurepärase kompaniiga.
Ja lubage mul öelda siinsamas ja praegu...
Hea küll, aitab nüüd.
Leppisime kokku, et mu kolleeg vastutab rääkimise eest ning õigusega,
sest kuigi tema keelekasutus on...soolane, on selles kõvasti ökonoomsust ja särtsu.
Mulle ei lähe see karvavõrdki korda.
Kuula nüüd hoolega ja õpi, poja.
Tee on kuivatatud maitsetaim.
Selleks, et seda taas elule turgutada,
tuleb see uputada keevasse vette.
Keevasse vette.
Kõikjal, kuhu selles riigis sattunud olen,
lajatatakse sinu ette tass leige lurriga,
mille kõrval teekott lebamas,
mis tähendab, et ma pean iga kord tola kombel solgutama seda
selle jahtunud uriini sees,
oodates vähimatki värvimuutust nagu ilmaimet.
Ja minu vanuses...ei ole mul väga palju aega.
Sellest ma räägingi.
Tooge talle keevat vett.
Proua Donnelly, rääkige oma ettevõtmisest.
Oleme praeguseks tegutsenud umbes kaheksa kuud.
Arenduse teine faas on peaaegu lõpuni viidud.
Nagu kilpkonn ja elu. Ei kulge just kähku...
Proua Evelyn Greenslade. - Siin.
...aga asjad liiguvad, kui pea välja pistad.
Härra Douglas Ainslie. - Siin.
Meil on külalisi, kes tulevad ja lähevad.
Proua Muriel Donnelly. - Siin.
Kuid püsikundede koorekiht on algusest peale samasugune püsinud.
Proua Madge Hardcastle. - Siin.
Hr Norman Cousins, preili Carol Parr. - Siin.
Meil on igakuised arstlikud läbivaatused
ja Sonny korraldab igal hommikul loenduse.
Väga väärtuslik ettevaatusabinõu tagamaks, et keegi pole öö jooksul surnud.
Enamik külastajatest mitte üksnes ei ela, vaid ka töötab Indias.
Need on väga kenad. - Nii maksavadki need 10 000 ruupiat tükist.
Iga päev? Kas peame seda kordama iga päev?
Selline on protsess. Seda tuleb austada.
Hea küll. Me mõlemad teame, et korraliku, ehtsa pašmiina valmistamiseks
on vaja pidada vähemalt kolme kašmiirkitse,
siis nii sina kui ka teised siin turul segavad lõnga, et see paksem tuleks.
Ma käin sinu juures sellepärast, et Bharat seal kasutab selleks villa
ning Mohan on otsustanud jänesekarva kasuks,
siis sina kasutad vähemasti kvaliteetset siidi.
Annan sulle 5000 ruupiat nelja salli eest.
Kaup koos. - Ma tänan.
Homme näeme, Hari.
Homseni, preili Evelyn. Ja tänan austuse eest.
Kaks külalist on käed külge löönud kohalikus välismaalaste klubis.
See on pehmelt öeldes näinud ka paremaid päevi.
Norman...
Ma tean, et liikmeid napib ja ajad on rasked,
aga kas sa pead tõesti veini veega lahjendama?
Mida?! Ma isiklikult avasin selle pudeli.
Nad on haisu ninna saanud.
Proovime siis punasega.
Teised teevad töid, mida nad varem pole teinud.
Üks kuninganna oli oma elevanti nii kiindunud,
et kui ta suri, seisis elevant kolm päeva tema haual enne,
kui ta kurbusesse suri.
Me kõik peaks sellist armastust tundma. Ainult et võib-olla mitte elevandilt.
Ja vahel põruvad nad neid töid tehes mürinal.
Millal need ehitati? - Kuidas palun?
Mis ajaperioodist jutt käib? - Mis...
...perioodist? Ah jaa.
17... 17. sajand.
17. sajandil.
Kindel? - Täiesti.
Pidage. Võib-olla ka 18ndal.
Nautigem nüüd neid imekaunilt nikerdatud...
Nautigem nüüd neid kaunilt nikerdatud sambaid,
millel on tüüpilised Rajasthani...
...millel on tüüpilised Rajasthani nikerdused.
Tüüpilised nikerdused, mis...
Ja te...te...te...võite näha...
Kuulge, ma võin siin muudkui jahvatada,
aga päeva lõppeks on peamine see, et ühel inimesel tärkas idee.
Ma tean, ma tean, aga see töötab.
Meie edu tõendab see, et oleme selle ohvrid.
Marigold hotell on hetkel pilgeni täis.
Keegi ei lahku. Enne lõplikku lahkumist.
Seega me peame laienema.
Seirame üht kohaliku kohta. - Supreme Quality hotell.
Kui otsustate raha välja käia, ostame selle ära.
Ja seeläbi saab meist Evergreeni keti kõige kaugem eelpost.
Selle tulemuseks on terve hotellikett, mis levib üle terve India ja kaugemalegi
selliste inimeste jaoks nagu...
...see suurepärane daam siin...
...kelle nägu on nagu maakaart...
...ja kelle mõistus, kuigi see on hääbumas, kätkeb endas mitmeid universumi saladusi.
Kellel oli kodunt Best Exotic Marigold hotelli poole suundudes võimalus öelda
paljude tulevaste klientide kombel...
"Miks surra siin,
kui mul on võimalus surra seal?"
Kui lubate mul sõna sekka öelda.
Evergreen on teistsuguse kontseptsiooniga.
Me usume siin, et...
...et lehed ei pea puuokstelt langema.
Et need kuldsed aastad...
...on võimalus reisida ja end täiendada
...erinevateks tööolukordadeks.
Lühidalt kokku võttes - võimalus elada.
Ja selle elukogemuse edasiandmine teistele.
Te vist nõustute minuga, proua Donnelly?
Olen ju siin, kas pole nii?
Kas suhtlete ka teiste firmadega?
Tulime esmalt teie jutule.
Meil on ka konkurente. - Meie silmis mitte.
Loendusest rääkisid neile? - Oi kuidas see meeldis neile.
Viimase peal. Millal nad tšeki välja kirjutavad?
Takistused, Sunaina.
Enne, kui meie triumf on täielik, tuleb meil ületada veel üks.
Mingil hetkel lähitulevikus lubas hr Burley...
...saata hotelli nende hindaja.
Etteteatamata. "Oma kuti", et kõike kontrollida.
Oleme valmis. Kas pulmaplaanidest võin rääkida?
Kihluspidu on neljapäeval ja meil on tantsuproov
klubis kell neli. Ja mul on võrratuid uudiseid.
Luba mul istutada üks sõna sinu pähe, Sunaina.
"Põgenemine". Abiellume salaja.
Kas sa ei mõista, kui romantiline see...
Eest ära. See on tähtis.
Halloo. Kes seal on, mu arm?
Sonny-poisu. Kuidas Ameerikas on?
Kushal?
Ma ei teadnud, et Jaipuris oled. - Olen tagasi.
Ja kui kauniks su pruut vahepeal muutunud on?
Ta pole mu pruut. Ta on ikka mu kihlatu.
Tähtis uudis. Kush ja minu vend teevad tantsu koreograafia.
Kutsud teda "Kushiks"? - Jälgi mängu.
Kas tulid lihtsalt pulmadeks siia?
Et siis kohe jälle ära minna?
Otsemaid, kohe pärast pulmi väga pikaks ajaks?
Mul on siin äriasju. Oleneb, kuidas läheb.
Kas see pole mitte suurepärane?
Proua Donnelly. Kas nüüd või?
Vajate mind kohe praegu? Pean minema.
Lahe. Vaata. - Ta kutsub mind basseini äärest.
Hea küll.
Olgu, olgu, näeme siis. Nägemist.
Nad vaatavad mu poole, ootavad minu tarkuseteri ja teadmisi
ning mul pole pakkuda ei üht ega teist.
Mitu korda sa seda ekskursiooni oled teinud?
63.
Ja sa ikka veel ei mäleta sellest sõnagi?
Tead ju küll. Esmalt lähevad põlved, siis nimed.
Su abimees vajab karme sõnu. - Neid mul jagub.
Ja kui neist pole tolku, paku talle raha.
Tänan.
Head ööd siis.
Mõtlesin, et äkki sooviksid tassikest kohvi?
Või chai oleks sobivam. - Ma ei joo kohvi.
Ega ka chai'd mitte. - Muidugi. Miks peaksidki.
Just. Ei, väga hea. Ilusaid unenägusid.
Sulle samuti. - Tänan.
Head ööd. - Head ööd siis.
Äkitselt mõistsin, et ma polnud üksi.
Pöörasin ümber, et näha, kes see mulle õlale koputab.
See oli üksnes saadanama Canterbury peapiiskop.
See on naljakas, kuna see on tõsi.
Jah, ja kahjuks pole see kumbagi.
Tuled meiega, Norman? - Ei, kardan, et ma...
...pean oma haleda teenistuse kokku lugema.
Kui sa just takso püüdmisel abi ei vaja.
Ei, jalutan koju. Ma elan väga lähedal.
Noh, see on...väga kena.
On tõesti. Peaksid mulle vahel külla tulema.
Ah soo. - Või siis näiteks täna.
Sir Norman?
Jah, mis on? - Preili Carol helistab.
Ta tundis huvi, millal koju jõuate.
Noh...vahest mõni teine kord.
Ja-jah.
Head ööd.
Asi on selles, et kunagi varem pole olnud...
...võimalusi.
Püüdsin aastaid Inglismaal oma talenti jagada.
Ei ainsatki vabatahtlikku huvilist. Siin aga...
...hüva töö, veidi vaba raha taskus
ja tuleb välja, et olen väikestviisi naistemees.
Aga ma ei saa sellest täit rahuldust tunda...
...sest mul juba on üks paariline...
...ja ma arvan, et ta on täiesti võrratu.
Samas ikka mõtled vahetevahel...
...et mis siis, kui teda ei olekski?
Mis siis, kui oleksin taas kord omapead?
Kui uskumatult vabana siis end tunneksin.
Muidugi igatseksin teda kohutavalt.
Aga samas oleks mul ikka jube lõbus.
Oih.
Nendega tuleb ettevaatlik olla. Nendest võib must maa maha jääda.
Pole muret, boss. Ajan kõik joonde.
TEINE PARIM HOTELL TERVES INDIAS
Kui käia kasvõi üks tiir ümber toa, oled ikka targem sellest, kes ühe koha peal istub.
sagai (kihluspidu)
Seega naaseme Indiasse uute ideedega ja parema arusaamisega sellest,
mis seisus on meie maailm ja inimkond.
See lend ajas mu pahkluud paiste.
Sunaina. - Sonny.
Ignoreerige mind ja minu paistes pahkluid.
Tundsin ka sinust puudust.
Ega me nii kaua ka ära ei olnud. Miks siin oled? Kes retseptsioonis on?
Sonny ema saabus. - Läki tagasi Ameerikasse.
Kõik laabub? Kuidas menüüd on? - Suurepärased.
Ja pulmatelgid saabusid. - Heidame pilgu peale.
Kas Vikram on väljas oma armsa mikrobussiga?
Ma ei tulnud Vikramiga. Sain küüti. - Kellelt?
Sa vaata vaid. Oled suureks kasvanud, kui ainult sinu kõrvad välja jätta.
Olen igatsenud sinu... armastusväärset huumorit.
Proua Donnelly, Kushal. Mu venna parim sõber.
Ta ei pea temaga tutvuma. - Ta pahkluuabi pakub?
Mul on autos greibiõli. Paar tilka teeb imet.
Ta meeldib mulle. - Sulle ei meeldi ju keegi.
Võtan need. Tunduvad rasked. - Tulen ka toime.
Tänan.
Kas lähme?
Kes hoiab oma autos greibiõli?
Anna andeks.
Kas jäin hiljaks? - Täpselt õigeks ajaks.
Oled tellinud? Siinseid chilla pannkooke kiidetakse.
Ilmselt mõtlesid, miks tahtsin kokku saada.
Ilmselt ütlemaks, et sa ei vaja enam mu teeneid.
Miks sa sedasi peaksid arvama?
Mulle on väga meeldinud sulle kangaid osta.
Oleksin teinud seda niisamagi. Aga me teame,
et see oli lihtsalt nõudluse tuvastamiseks.
Kolme kuu pärast võtnuks me asja tõsiselt või siis jätnud kogu ettevõtmise sinnapaika.
Võtame selle tõsiselt käsile. - Olen nii rõõmus.
Palun ütle edasi, et olen valmis edasi andma kõik omandatud kogemused sellele, kes...
Evelyn, me tahame sind palgata. Tahame sinuga edasi minna.
Sul on kontakte, maitset ja suudad panna kasvõi eesli oma tagajalgadest loobuma.
Soovime, et sinust saaks meie firma varustusjuht selles riigis.
Olen 79-aastane. - Meil pole selle vastu midagi.
Anname sinu alluvusse mõistagi terve osakonna.
See tähendaks reisimist. - Tere hommikust.
Sõitsin rattaga siit mööda ja nägin sind siin.
Mis ma ikka sõitsin. Logu lagunes jälle ära. Lükkasin seda käekõrval.
Kas tohin teiega ühineda? - Aga palun.
Loodan, et tellisite chilla pannkooke. Enne seda ei ole te lihtsalt elanud.
Mina olen Douglas. - Jodi.
Jodi on minu tööandja esindaja.
Oled temast rääkinud. Üksnes head mõistagi.
Tunne on vastastikune. Küsisin just temalt, kas ta soovib meiega ametlikult liituda.
Tõesti?
Palju õnne.
Reisimist oleks palju. - See meeldib sulle.
Ta pole veel oma nõusolekut andnud.
Küll ta annab. Muidugi annab.
Mis teda takistab?
Arvan, et sel korral on probleem kolvis,
mis kõnepruuki kasutades suri lihtsalt ära.
Õnneks on aga rattatöökoja Cyrilil nõndanimetatud kolvisõrme eemaldaja,
mis aitab vältida kepsu mõlemas otsas asuva laagri või siis
kepsu enda kahjustumist, jumal hoia selle eest.
Ma arvan, et sa mõtled ise neid sõnu välja.
Kas oleksid minu arvamust ka küsinud?
Kuidas palun?
Kui ma poleks sinna tulnud, oleksid sa enne nõustumist minuga rääkinud?
Muidugi oleksin sulle sellest täna rääkinud ja küsinud, mida sa sellest arvad.
Tänan sind.
Mida sa arvad? - Et saad imeliselt hakkama.
Hommikust, Ainslie.
Hommikust, teie kaks.
Sa ei sõidagi oma rattaga, Douglas?
Ei, kolb lagunes jälle laiali.
Õnneks annab kõike lahendada seadmega, mille nimeks on kolvisõrme eemaldaja.
Tulime just pannkoogile. - Äkki tahate liituda...
Jumala eest. On sinuga kõik korras?
Täiesti.
Ma tänan. - On minulgi juhtunud.
Mingi probleem ilmselt juhitavusega.
Paistis nagu oleks ta sind lausa sihtinud.
Mõni selline võib elupäevad lausa lõpetada.
Issand jumal.
Kuidas ma sooviks, et sa kauemaks jääksid.
Tee alati nii, et nõudlus püsiks, Nimish.
Kas Best Exotic Marigoldi hotelli?
Esmalt veel üks peatus. Nägemiseni, Nimish.
Teie kõrgeausus. - Tere tulemast.
Nendes kätes olen nagu savi.
Siis peaksite neid vahest sõrmusega ehtima.
Kas saad oodata? Ma ei tea, kaua mul läheb.
Teie seadus on minu sooviks.
Ta ootab. - Jah, aga kas teie suudate seda?
Raske.
Pudelitelt lennaku korgid! Pasunad hüüdku!
Õnnelikud kütid on tagasi kodus ja rasvane on lammas, mille veristasime!
Namaste, Anokhi.
Namaste, proua. - Namaste, Anokhi.
Kuidas Ameerikas oli?
Muutis surma palju ahvatlevamaks.
Küpsised polnud samas kõige hullemad.
Oi, vaata.
Need on sinu emale. Apke ma.
Need on sinu isale. Apke pita.
Tere, mu laps. - Emake.
Tule siia.
Kirjutasin külalise sisse. - Sa hirmutad neid.
Ma teen seda.
Tänu temale asjad siin vist nõnda laabuvadki.
Unistused täituvad tiimitöö tulemusel, emake.
Nõbu Sapnale.
Ja väikesele Ranjanile.
Tänan. - Tuleb veel.
Hommikusöök on terrassil 7-10, preili Beech.
Loendus on punktipealt kell 9. - Loendus?
Kui keegi on öösel meie seast lahkunud, siis vähemalt avastatakse nad peatselt.
Kuigi teie, kallis daam, olete menopausile lähemal, kui morgile.
Palun täitke see ära.
Halloo?
Jah?
Tere hommikust. - Tere.
On see Marigoldi hotell? - On teil tuba reserveeritud?
Ei mingeid reservatsioone. - Pidasin silmas...
Ma tean. Mul pole broneeringut.
Siis peaksite oma elu paremini planeerima. Viimane tuba läheb just välja.
Suure uhkuse ja rõõmuga pakume teile tuba nr. 6, mis on meie kroonijuveeliks.
Sealt avaneb vaade restoranile. - Lootsin midagi privaatsemat.
Veel üks külaline.
Lemmingutena kogunevad nad kaljuservale, mille nimeks on Best Exotic Marigoldi hotell.
Väga kahju, aga meil ei ole vabu tube.
Milline pettumus.
Ettevalmistuseta valmistuge põruma. Väga kahju.
Tulge, preili Beech, teie palee ootab teid.
Nägime lennujaamas. Ühe kohvriga mees.
Guy. Guy Chambers.
Lavinia Beech.
Kuidas te nimi oligi?
Guy Chambers.
Hr Chambers. Andestage mulle see põgus tervitus.
Olen Sunil Indrajit Kapoor, selle suursuguse ja kasumliku hotelli omanik ja juhataja.
Meeldiv tutvuda...
Muidugi on meil teile me kõige luksuslikum tuba.
On või? - Ja saadan teid sinna isiklikult.
Te mu passi ei soovi näha? - Ma tean, kes olete.
Tean, kes ta on. Vii preili Beech tuppa nr. 19.
Tuba nr. 19 pole veel valmis.
Mida suudab tagada kogupõrandavaip, mida üks korralik sussipaar ei suuda?
Võtaksin toa, mille ma... - Öelge seda kõndides.
Mul on ükskõik, milline mu tuba on. - Aga minul ei ole, härra. Kaugel sellest.
Sonny. Tahan sinuga rääkida.
Üks hetk, mu kallis. Esmalt teenindan seda ülitähtsat härrasmeest.
Kohe.
Üks hetk.
Mis sul viga on? Kust selline ebaviisakus tuleb?
Suured kalad on sütele visatud, Sunaina.
Hr Burley lubas saata ühe inimese seda hotelli hindama.
Ütlesid, et ta saadab... - Oma kuti.
Oma kuti! Guy! Mõistad? Ta andis mulle märku.
Väga savijalgadel teooria. - Instinktid.
Instinkt on mõistuse nina. Ja nina on mul suur.
Sobib hästi minu tillukeste kõrvadega.
Jah, need pole üldse pahad.
Üldsegi mitte pahad.
Oled rahul? - Millal ma seda olen olnud?
Õhtust, proua Donnelly. - Proua Greenslade.
Optimismiks olevat põhjust. - Poiss oli tubli.
Kuidas siis Ameerika oli?
Ootused olid madalal ja pidin kahjuks pettuma.
Su vanuse juures oli üllatav, et tagasi tulid.
Sinagi püsid veel jalgel nagu näha. Vana, hea põlv peab veel vastu.
Su järgmine ülevaatus? - Eelmine nädal. Sinul?
Homme. Eks siis näe, mis lahti on põrunud.
Õhtust kõigile. - Õhtust, proua Hardcastle.
Tere õhtust. Kas oli meeldiv päev?
Imeline. Veetsime iga sekundi sellest koos.
Lämmatav. Veetsime iga sekundi sellest koos.
Ta järgnes mulle isegi tualettruumi.
Saage kõik tuttavaks - Lavinia Beech.
Tere õhtust. - Tervist.
Kuidagi noorevõitu. - Olen oma ema pärast siin.
Mitte et peaksin vajama põhjust,
et põgeneda sooja vihma eest, millest koosneb briti suvi.
Ta soovib siia kauemaks tulla ja tulin ees siia.
Olete ilmselt näljane. Palun võtke istet.
Mitte sinna, mu kallis. See on eriline laud. Juba broneeritud.
Kelle jaoks?
Püha jumal, halasta mu munasarjadele.
Mu daamid ja härrad...
See siin on suursugune Guy Chambers.
Nii teretulnud, kui ka hästi lõhnav.
Tervist.
Tere. - Meeldiv teie kõigiga tutvuda.
Vahest olete nõus, kui teen teile homme meie suursuguses linnas ekskursiooni.
Kuid nüüd toon teile toitu, mis kõditab ka teie kõige arenenumaid maitsemeeli.
See oli põhjalik. Seal polüüpe oli näha?
Tema see ongi. - Kes täpselt?
Meie hindaja. Kes saadeti siia otsustama, kas meist saab frantsiis või fiasko.
Millised sinu tõendid on?
Nina juba teab, proua Donnelly.
Just. Ehk siis ei tea sa tühjagi.
Ma tulin siia, et raamatut kirjutada. Romaani.
Milline kokkusattumus. Mina loen raamatuid.
Olete neid veel kirjutanud? - See on mu esimene.
Praeguseni oli tegu lihtsalt unistusega.
On teil veel unistusi, millega aidata saaksin?
Millest see siis räägib?
Kõigest, mis kaasneb vanaks saamisega.
Tühjustundest, kaotusvalust. Inimese järk-järgulisest...
Selleks tulite siis küll õigesse kohta.
Ja-jah, kuulake nüüd. Sellel on skorpion.
Mitmel tuk-tukil siin linnas on skorpion peal?
Ja see sohver on täiesti mõrvarlik.
Ma ei tea tema nime, aga tal on üks silm.
Seal sa oledki. - Issand jumal.
Kuula nüüd. Ei mingeid vabandusi enam. Tee see lihtsalt ära.
Klubist helistati. Seal oli elektrikatkestus,
ja tuleb välja, et osa õhtusest peotoidust ähvardab nähtavasti riknemine.
Olen kindel, et lahendad selle olukorra.
Peoga on probleeme? - Ei mingeid probleeme.
Carol. Carol, kuhu sa lähed?
Reisibüroosse, kus ma töötan.
Äkki saadan sind? - Pole vaja. Hiljem näeme.
Proua Hardcastle. Kas peoga on probleeme?
Parem, kui ei oleks. See on klubi tähtsaim õhtu aastate vältel. Me ei saa apse lubada.
Seal oli elektrikatkestus.
Norman.
Douglas. - Tervist.
Puudusid loenduselt. Mõtlesin, et sul on ots. - Tulin varakult siia. Cyril aitab mind.
Pean probleemi pulmadeks ära lahendama.
Mul on üks plaan. Asi polnud üldsegi kolvis.
Midagi oli hoopiski karburaatoriga. Nii et...
Sulle ei lähe see korda, ega ju?
Ainult nii palju, et sinu jaoks on see tähtis. - Aga sa tulid ikkagi.
Ma lähen paari päeva pärast Mumbaisse.
Tean, Laura konverentsile. - Tule õige sina ka.
Ta on mu tütar. Tahan, et te kohtuksite.
Muidugi. Aga ma ei tea, kas saan praegu sellist reisi ette võtta.
Rumal idee. - Uus töö ja nii edasi.
Ma ei peaks isegi minema. Kõvasti ekskursioone vaja tuksi keerata
ja ratas pole samuti valmis.
Ma tahan temaga väga kohtuda. - Küll see juhtub.
Kas me täna õhtul näeme?
Mis siis toimub? - Kihluspidu ju.
Muidugi. Raudkindlalt. - Suurepärane.
Näeme siis. - Nägemist.
Sa peaksid selle tüdrukuga abielluma.
Ma tahaksingi seda.
Kus meie uus külaline on?
Milline?
See ameeriklane...
Hommikusöögil ma teda ei näinud...
Tere hommikust.
Mees, kes ei planeeri ja saab ikka parima toa.
Tundsin end halvasti. - Aga tuba ei vahetanud.
Vahetasin ikka. Eile pärast õhtusööki.
Kuidas siis uus tuba on?
Väga kloostrilik. Mida ka eelistan.
Pole vaja juhatajale sellest rääkida. Ta ei näi olevat kõige kiirem rebane metsas.
Ta on minu poeg.
Väga vahva vunts. Olete kindlasti väga uhke.
Palun ära räägi külalistega, emake.
Hr Chambers rääkis mulle just, kui hästi ta end hotellis tunneb.
See valmistab rõõmu ega üllata raasugi. Aga tegelikult ka - ära räägi temaga.
Loodetavasti näeme jälle.
Mine nüüd, emake.
Ja nüüd, hea härra - meie ekskursioon.
Otsime üles Vikrami ja ta kauni mikrobussi ning upume selle kauni linna võludesse.
Kas tohiksin teiega ühineda? Pidin minema just omapäi selle linnaga tutvust tegema.
Mina ja see täiuslik isend pidime päeva koos veetma.
Ma ei tahtnud segada. - Muidugi võib ta tulla.
Muidugi võite te tulla.
Nii raske on.
Igal hommikul jõuan taksoga ringteele ja pean langetama otsuse.
Minna vasakule ja külastada Nimishi
või paremale ja külastada Abhilashi. Mõlemad armastavad mind.
Olen kindel, et nad mõlemad kosivad peatselt.
See, et ma sinu poole vaatan, kui sa räägid, ei tähenda, et sind kuulan või huvi tunnen.
Ma ei tea, kellele jaatavalt vastata. - Noh...
Ei, mind ei huvita.
Proua Donnelly?
Lõbu ei taha kohe kuidagi alata.
...kes andis meile me nime ja kaitses meid oma kuue väärika väravaga.
Sellesse virrvarri toovad korra mõõtudelt helded ja sisult väärikad bulvarid.
...ja selle saavutuse krooniks on suursugune Hawa Mahal.
Tuulte palee.
See on palee?
See on hotell nimega Supreme Quality.
Päris tegija oled, mu sõber.
Su silm ei pilgu ning hoiad oma kaarte varmalt oma väärika rinna ligi.
Ma ei tea, millest sa räägid. Mida siin teeme?
Vaatame ringi ja küll te siis näete.
Palun tulge. Tulge, tulge, tulge.
See, kes sellele asutusele kunagi nime pani, oli ilmselt üsnagi riukalik inimene.
Kui ta pannuks sellele nimeks Supreme Potential,
siis oleks asjal juba jumet.
Tahtsin su ema kohta küsida. - Ma saan üksnes vabandada.
Siia plaanime paigaldada lifti.
Eakatele lihtne ligipääs ülemistele korrustele, enne kui nad võtavad ette...
...rännaku kõigevägevama rüppe.
Ja siit on haiglasse kõigest lühike jalutuskäik või siis sõit kanderaamil.
Aga su isa? Kus tema on?
Puistatud pühasse vette. - Mul on kahju.
Leidis rahu, mida mu ema talle keelanud oli.
Miks te küsite?
Ma ei tea, ta oleks mind otsekui jalust rabanud.
Kes täpselt? - Kuidas palun?
Kes teid jalust rabas? - Su ema.
Mu ema? - Jah, sinu ema.
Vabandust, et vahele segan, aga kas võiksin...
Mu ema? - Sinu ema.
Kas see koht kuulub sulle? - Jah.
Kõige hiljutisem lisa meie kasvavasse impeeriumisse.
Minu andmete järgi küll mitte.
Kushal?
Millega olen ära teeninud selle...valu?
Naljamees.
Kushal Kadania. - Tere. Guy Chambers.
Lavinia Beech. - Väga meeldiv.
Mida sa siin teed, Kushal? Ja palun selgita, miks seda kiivrit kannad.
Mida siis arvate? Kas see koht meeldib teile?
Sellest võib tulla midagi suurepärast.
Sonny oli siis nutikas. - Aga ta ei ostnud seda.
Räägid minu eest? Kust sa seda tead?
Sest mina ostsin selle. Sõlmisin tehingu eile.
Usu mind, sa ei taha seda lugeda, kullake.
Palun vabandage teda.
Tere. Ma vist ei tea teie nime.
Babul, proua.
On see sinu tütar? - Mu õetütar Aaina.
Temaga juhtus õnnetus ja ta vajab taastusravi.
Te toote ta siia kohale ja ootate?
Ei ole olemas paremat kingitust kui aeg.
Tõin ka banaanilaaste.
Kas lähme?
On kõik kombes? - Jah, täiesti. Kes see on?
Nägemist. Minu autojuht Babul.
Ta teab minu kohta üht ja teist.
Palun ütle, et on ka vanakeste tantsumuusikat.
Sest me suudame ikka veel puusa hööritada.
Ära muretse, Aruva on proff.
Millal te Sunainaga oma tantsu esitate?
Sõltub sellest, kas Sonny üldse trenni jõuab.
Sonny. - Naise sugulased.
Jay. - Jäid hiljaks.
Kui meeldiv. Nagu päikesekiir pimedal päeval.
Sonny-poisu. - Ära kutsu mind sedasi.
Su semu pettis meilt välja midagi, mis oli meie.
Millest sa räägid?
Kush on linnas? - Sa ei öelnud meile seda.
Kuidas ta sind pettis?
Ta krabas meie nina alt Supreme Quality ära.
Olid sa pakkumise teinud? - Raha pole veel koos.
Kuidas ta sind siis tüssas?
Arvad, et ta ei teadnud, et seda osta plaanime?
Sonny. See koht on olnud müügis üle aasta.
Ühendusin oma investoriga. - Ehk su isaga.
Mu investor nõustus, et tuleb ruttu tegutseda.
Vaata, et sa oma hõbelusika otsa ära ei lämbu.
Küsi, kas ta teadis. - Teadsid sellest midagi?
Oleks ma selle siis ostnud? - Maokeel valetab!
Miks sa sedasi käitud?
Kellelgi on ju kihluspidu. Peame harjutama.
Tean, kuidas tantsida. - Harjutama peab ikkagi.
Seepärast ma siin olengi.
Hakkame pihta?
Peremees näeb väga ontlik välja.
Mida? - Sina, Norman. Väga triksis.
Nojah.
Tähtis õhtu, mis?
Künkliku teekonna õnnelik sihtpunkt jõuab kätte.
Selles asja võlu ongi ju.
Kõikide suhete puhul. See teekond.
Paigalpüsimisest ei piisa. Peab olema...arengut.
Liikumist millegi poole.
Nörritab see, et võiksime olla tõesti õnnelikud.
Mitte riskida, kui õnn näib olevat nii lähedal, et võiksid käe välja sirutada ja...
...seda puudutada.
Elu juures ongi see võlu ja valu,
et selles on lihtsalt liiga palju...
...potentsiaali.
Kõik see on ilmselt täielik lollus ja mul pole aimugi, millest ma räägin.
Räägi mulle, mis sinu tagumikku täna närib.
Minu või?
Kardan, et tellisin kogemata oma pruudi mõrva.
Sa pead tehaseomanikega kõvasti tingima hakkama.
On toimunud väike vahetus. Su esimene reis on Mumbaisse, mitte Delhisse.
Sa pead selliste asjadega harjuma.
Ma ei tea isegi, mitu pereüritust mul on läinud vett vedama.
Kui mul oleks peret.
Võtad Douglase kaasa? - Pole sellele mõelnud.
Kaua te olete koos olnud? - Me polegi koos.
Vabandust. Ma arvasin, et olete.
Noh... Ei saa ka päris öelda, et me pole.
Ma jään sellesse pittu kohutavalt hiljaks.
Mõlemad kavalerid samal peol...
Päris erutav kohe. - Miks sa siis peidus oled?
Mul pole ammu ainumatki kavaleri olnud.
Mõõnaperiood on parasjagu.
Vesi ei voola, kui sa kraani lahti ei keera. Vali täna õhtul keegi välja.
Proua Donnelly. Vabandage, et ma teid täna kliinikusse ei vii,
aga meie teele on ilmunud takistus. - Milline?
Tere õhtust, proua Donnelly.
Sa näed nii kaunis välja.
Sonny, su ema peab veetma aega minu vanematega.
Aukülalisele. - Meie oleme aukülalised.
Palju õnne. See on lihtsalt imeline õhtu.
Mõtlesin seda tähistada su ema tantsule paludes.
Kelle ema? - Sinu ema.
Tõesti?
Näed täna väga kena välja, Norman.
Ega sa Carolit juhtumisi näinud pole?
Võta...
Tänan. Jube raske on sõrmi pükstesse mitte pühkida.
Olen tähele pannud.
Jean süüdistas mind, et teen seda meelega lihtsalt selleks, et teda ärritada.
Parimaks mooduseks teda närvi ajada oli aga see,
kui ta nina all kaardi valesti kokku voltisid.
Oled õnnelik.
Ma sain just Lauralt sõnumi. Tegelikult viis, aga ma oskasin lugeda ainult esimest.
Vihkan seda asjandust.
Ta tuleb hoopis siia. - Arvasin, et Mumbaisse.
Ta põikab siit läbi, et oma papsi näha. Tolle loomulikus keskkonnas.
Imeline. - Nii et te kaks kohtutegi lõpuks.
Ja ta näeb oma silmaga, et kõik see, mida sinust olen rääkinud, vastab tõele.
Kuulsin, et sa tantsid täna õhtul.
Oleme varem kohtunud. Olen Lavinia.
Lavinia. Muidugi.
Arvad ilmselt, et olen liiga noor selleks, et Marigoldis peatuda.
Kas seda või siis on sul geniaalne ilukirurg.
Olen vägagi huvitatud sinu uuest kohast.
Põika sealt mõni teine kord uuesti läbi.
Äkki põikangi. Või siis mitte.
See tähendab, et põikan ikka.
Emake, Guy Chambersi valik on sulle langenud.
Suur müsteerium, mida lahendame mõni teine kord.
Aga kui ta soovi avaldab, pead sa minema temaga tantsupõrandale puusasid hööritama.
Ma ei usu. - Miks mitte?
See mees on nii nägus, et olen valmis juba omaenda orientatsioonis kahtlema.
Kõik meie lootused on nüüd tema kätes. Nii et palun ohverda end ülla eesmärgi nimel.
Kas kupeldad omaenda emaga? - Üldsegi mitte. Ei.
Tegelikult jah.
Madge. Ma ei leia Carolit kusagilt.
Norman, eluga. Suudle mind. - Mida?
Tead küll, et tahad seda. - Ei taha.
Noh, ega ma vastu ka ei oleks, aga...
Anna andeks, ma ei saa. Armastan kedagi teist.
Heakene küll. - Murran su südame, anna andeks.
Püüan sellest üle saada. - Andesta mulle.
Kas keegi teist on Carolit näinud?
Ma arvasin tõesti, et sellest on abi.
Mõtlesin, et kui neid mõlemat üheaegselt näen, siis tean, keda neist ma eelistan...
Millise sadama tormi saabudes valiksin.
Aga see ei andnud soovitud tulemust.
Vahel võidate ja vahel õpite.
Ja ma ei tea miks, aga ma suhtusin üpris leigelt tema lahkesse ettepanekusse
minna koos temaga Mumbaisse.
Tuleb aga välja, et lähen sinna ikkagi.
Nii et me oleksime samaaegselt seal.
Ma ei tea, kas tunnen elevust või kabuhirmu.
Vahel tundub mulle, et õhkõrn joon eraldab seda,
mida me tahame
sellest, mida me kardame.
Anna andeks, kas sa rääkisid minuga?
Kuulmisega on siis ilmselt ühel pool.
Jah, koos sinu selgrooga.
Ma ei tea, miks sulle üldse midagi räägin. - Sest ma olen vanem ja targem.
19 päeva vanem. - See on vapsiku terve eluiga.
Mine räägi temaga.
Me ei pea tantsima. Võime lihtsalt rääkida.
Alustame näiteks sellest, kuidas su nimi on.
Proua Kapoor.
See on kõik, mida ma saan?
See on kõik, mida saad. - Hea küll.
Olgu, ma olen 64-aastane, vallaline...
Naine jättis mu paari aasta eest maha. Ma ei tea isegi miks.
Olen üldiselt lahkem inimeste kui loomade vastu.
Ega ma loomade vastu julm ole. Armastan koeri.
Mida sa minust tahad?
Ma ei tea, lihtsalt veidi suhtlust. Veidi...
Ma tegin otsa lahti, nüüd sina jätka.
Mida sa tegelikult tahad. - Ma ei tea.
Ma ei tea.
Ma eelistan kasse.
Seda ma arvasin.
Tule minuga koos õhtust sööma.
Millal iganes soovid.
Võime minna homme, ülehomme...
Või panen laua siinsamas kinni, kui soovid?
Miks sa arvad, et ma sellega nõus olen?
Ma loodan, et juba nõustusid. Vaikimisi.
Daamid ja härrad, austatud külalised...
Hetk, mida te kõik oodanud olete.
Tantsupõrandale tulevad Jay ja Kush...
Ta on nii jäine temaga. Õhtu on katastroof.
See on meie õhtu, Sonny.
Meie.
Ilma paanikata.
On sinuga kõik korras?
Väike voolukatkestus. Peatselt on kõik korras.
Palveta, et ma sind pimedas üles ei leia.
Ma ei suuda seda uskuda. - Norman?!
Carol, kus oled? - Mina ka mitte. Ennekuulmatu.
Ära ütle, et sa kergendust ei tunne.
Arvad, et korraldasin selle? - Ainsa asjana.
Ma pidin tähtsamate asjade pärast muretsema.
Mis on tähtsam, kui sinu kihlus?
Kui näeksin su jalga, siis äigaksin sellele.
Siis ma ei saaks tantsida ja sa saad tantsupõrandal Kushiga lustida.
Ta tantsib, nagu teeb kõike. Minust paremini.
Tõesti?
Tõesti.
Sunaina, oota.
Sa keerad asjad vussi, Sonny-poisu.
Käisin kord pulmades, kus isamees ja peigmees üheskoos voodist leiti.
Too üritus läks mõnevõrra paremini kui tänane.
Ma raudselt maksin selle arve ära. - See oli elektrikatkestus. Ikka tuleb ette.
Palun ärge keegi sellest Madge'ile rääkige.
Mida ei tohi Madge'ile rääkida? - Jumal küll.
Douglas? - Jah?
Laura tuleb homme, see on suurepärane. Ma ei jõua ära oodata temaga kohtumist.
Aga nii absurdne, kui see ka ei ole, pean ma just nüüd Mumbaisse reisima.
Aga ma mõtlesin siin...
Mõtlesin, et kui sa konverentsile lähed,
siis me võiksime...
Ma ei tea täpselt, kui kaua ma seal olen, aga selle aja vältel võiksime äkki...
Tere, isa.
Kullake!
Tere, Douglas.
Kullake?!
Tere, Evelyn.
See oli selline spontaanne viimase hetke otsus.
Jah, väike etteteatamine oleks olnud kena.
Sa ei saanud mu sõnumeid? - Vihkan seda masinat.
Laura kõneleb rahvusvahelisel konverentsil. On ju nii, kullake?
Interneti start-up-firmade märgatavatest tõusutrendidest
ja selle mõjudest... Ma jään nüüd vakka parem.
Ja kui ta mainis, et talle pakutakse kaht edasi-tagasi piletit äriklassis,
siis ma ei suutnud vastu panna kiusatusele, et tulla neid murenevaid varemeid vaatama.
Ja tahtsin ka näha, kuidas hotellil läheb.
Daniel ütles, et ma näen kuidagi väsinud välja ja mulle kuluks üks puhkusreis ära.
Nii tema moodi olla nii hoolitsev.
Daniel?
Daniel Green. Ta on advokaat. Ja minu peigmees.
See oli tema mõte, et tuleksin sellest sinuga näost näkku rääkima.
Meil olevat kolm valikuvõimalust: deserteerumine, sobimatu käitumine...
...või abielurikkumine. Üsna ebapüha kolmainsus.
Võid ise valida.
Ma ei mõista.
Daniel palus minu kätt, Douglas.
Ta palus mind endale naiseks.
Tulin siia, et sinult lahutust paluda.
sangeet (perekonnapidu)
Preili Lavinia Beech. - Siin. Tänan.
Härra Guy Chambers. - Olen siin.
Proua Jean ja preili Laura Ainslie.
Sa ju näed meid!
Härra Douglas Ainslie.
Olen siin.
Proua Muriel Donnelly. - See, mis järel on.
Proua Madge Hardcastle.
Kohal. Endiselt vihane.
Proua Evelyn Greenslade.
Proua Evelyn Green... - Ma ei suuda teda leida.
Ta on läinud.
See kõik on väga põnev.
Loodan, et etteteatamisaeg polnud liiga lühike.
Oled kindlasti varemgi Mumbais käinud.
Oo jaa, palju kordi. Väga palju kordi.
Nii et mitte kordagi? - Mitte kunagi.
Aga mul on seal palju sugulasi.
Jah.
Hari, palun tee mulle edaspidi üks teene?
See on tähtis nüüd, mil me kolleegid oleme.
Palun räägi mulle ikka alati tõtt.
Väga hea, aga ma pean teid hoiatama,
et mina olen ainus, kes sellega tegeleb.
Need on tõsised äriläbirääkimised.
Te ei mängi enam verandal kutsikatega. Olete nüüd juba pirakas koeravolask.
Carol!
Takso!
Sunaina...
...sa ootad vabandust.
Väärid seda. Elektrikatkestus polnud minu viga,
aga minu tõttu kattus õhtu siiski pimedusega.
Sellele pole mingisugust vabandust ja vabandan seepärast siiralt.
Tänan. - Minu kaitseks aga...
Vabandust ju polnud! - Kushal plaanib kurja.
Kuna ostis hoone? Ta ei teadnud sinu huvi kohta.
Olles pimedad, kasutame sõna "kokkusattumus".
Kõik sinu külalised on siin õnnelikud.
Keegi ei lähe mitte kuhugi mujale.
Jätkame vestlust hetkeni, mil mul on õigus
ja kui sina pead võib-olla minu ees vabandama.
Kallis hr Chambers. Mul on teie hommikueine.
Imeline.
Vabandust. - Veidi kannatust, kallis daam.
Mida te sooviksite, preili Beech?
Kas saaksin tassi teed? - Toon värske kannu.
Kuumast veest ja teekotist tassi kõrval piisab.
Laviniat huvitas see koht, mida meile näitasid.
Supreme Quality hotell? - Mulle ei meenu.
Kushal arvas, et lift oleks minu ema jaoks küllaltki magus boonus.
Kuus trepivahet on neil päevil tema jaoks juba enam-vähem maksimum.
Äkki läheme ja heidame veel kord pilgu peale.
Ja see uus omanik on ka üsna kenake.
Te olete täna tõepoolest hoos.
Kas sellega kiiremini ei saa?
Mul on pedaal täitsa põrandas, boss.
Annan kõik, mis mul rahakotis. Annan rahakoti.
Hea küll, surume pedaali läbi põranda.
Vasakule või paremale, proua?
Kuidas palun?
Kui ristteele jõuame, siis millise härrasmehega soovite aega veeta?
Vasakule.
Kuidas su väike sugulane end tunneb?
Ta on tüdinud ja pahur.
Tema esimene küsimus arstile oli see, et millal ta uuesti tantsida saab.
On ta ka hea? - Ta muudab liikumise maagiaks.
Sul endal lapsi pole?
Ma ei ole abiellunud.
Ma lihtsalt ei ole siiani armunud.
Mind see küll ei pidurdanud.
Pea siin kinni!
Oota! Oota!
Sa pead unustama selle, mida ma sulle tookord rääkisin.
Oo, minu väga heldekäeline sõber!
Ei, ei. Kaup jääb katki. Kas mõistad?
See on läbi!
Tahate kaupa teha? Võime kaupa teha, sir.
Sa ei saanud aru sõnagi sellest, mida sulle rääkisin, on ju nii?
Sa...
Sa viisid ta lihtsalt tööle.
Jah.
Kallis...
Kas see on nüüd selge? - Väga selge, onu.
Oled ikka kindel? - Väga kindel, onu.
Me ei keera seda vussi. - Absoluutselt mitte.
Asi on nüüd tõsine. Võtame selle uuesti läbi.
Mina olen arvutiga siin. Teie lähete aeda ja mina ütlen teile kõik ette
ning keegi ei taipa, et teie pea on tühi.
Tubli. Ja kui sõbrad sind mängima kutsuvad?
Ütlen neile, kuhu nad oma palli pista võivad.
Väga huvitav. Olin liiga väsinud, et eelmisel korral turismiga tegelda.
Masenduse iroonia. Päeval väsinud, öösel ärkvel.
Nüüd ma magan imehästi.
Kuigi hommikust roosi oma padjal igatsen küll.
Kas sa oled Danieliga kohtunud?
Ema muudkui lubab. - Ma säästan teda.
Oled sa meie vestluse peale mõelnud?
Millise variandi poole kaldud? - Asi on selles,
et mäletamist mööda sina hülgasid minu, ja julgen öelda, et olin vägagi mõistev.
Võtan siis petmise. - Pole süüdi.
Jah, aga praeguseks ju kindlasti... - Ema!
Jube hale lugu küll. Mida sa ootad ometigi?
Seepärast ta nõnda põgeneski? Su fännid tulevad.
Ta vist läks oma uue tööga algust tegema.
Milline usin pensionär-mesilane ta meil ikka on.
See protsess võtab aega mitmeid nädalaid ja koosneb kaheteistkümnest värvimisest,
mille tulemusena valmib lõplik produkt.
Keerukad mustrid nõuavad 40 pööramist
ja iga pööramine toimub terve laua ulatuses.
Selles toas on 8 lauda ja kokku on neid siin 24.
Töötleme päevas umbes 2000 meetrit riiet.
Ja meie töötajad on ülimalt vilunud.
Parimad, keda Indiast leida. Järgnege mulle.
Ole aus. See mees viskas mulle pilgu peale ja arvab nüüd, et võib küsida topelthinda.
Ei. - Ei?
Neli korda kõrgemat. Õppige see kiiresti pähe.
Ja kui sõrmedega läbi juuste lasen, öelge seda vankumatu autoriteediga.
Mul on kahju, aga ma ei saa minna allapoole 50 000 ruupiast. Mu kulud ei võimalda seda.
30 on kõige rohkem, mida pakkuda saame.
Pole kindel, kas mõistate selle töö iseloomu. - Mõistan väga hästi, aga 30 on meie piir.
Siis me ei saa kahjuks koos äri teha. Tänan teid ja te assistenti külaskäigu eest.
Ta pole minu assistent, vaid mu partner.
Tal on kõik volitused teiega ise läbi rääkida.
Aga muidugi.
Mu sõber...
Igal pool mujal saame selle hinna eest neli.
Küsid lihtsalt rohkem, kuna tegu on temaga...
Arvad, et kui tuled siia koos valge naisega,
oled kohe haljale oksale jõudnud?
Arvad, et ta hallid juuksed ajavad mu ähmi täis?
Ära aja jama suust välja!
Lihtsalt sellepärast, et oled saanud
mingile valgele, vanale pühvlile küüned taha,
ei tähenda veel, et ma kavatsen järele anda...?!
Iga viimset kui sõna...?
25 000 ruupiat ja kaup on koos.
Mida ma talle ütlesin?
Et sa mõistsid tema iga viimset kui sõna
ja et ta peaks endast vanemaid rohkem austama.
Nüüd ta seda igatahes teeb.
Arvasin, et olid juba peole läinud.
Kus sa olid? - Tegin tööd.
Olid läinud juba enne, kui ärkasin.
Töötasin ka varakult. Ja ma ütlesin sulle seda.
Just.
Sa igatsesid mu järele, sa kallis mees.
Las ma vahetan riided ja lähme koos sinna.
Kas sa ei muretse tema pärast?
Muretseda pole mõtet, kui midagi pole teha.
Sonny, paari päeva pärast oleme kõik üks pere.
Ja selles peres me ei jaga üksteisele käske.
Me räägime üksteisega. Me kuulame.
Tean, et muretsete, aga kõik saab korda.
Leian teise hotelli, mille abil saame laieneda.
Miks sa lihtsalt Kushiga ei räägi?
Palun räägi temaga. - Kuula, mis tal öelda on.
Ja veel üks täiesti hea pidu sureb vaikselt.
Sonny, aitäh, et mind ära kuulad.
Ma tahan, et meist saaksid partnerid.
Vanaduse sisseostmine. Briljantne idee.
See on briljantne ja see toimib.
Kasvamiseks vajad sa aga ruumi, kuhu kasvada.
Tahtsid osta hotelli. Oleme selle kaasomanikud.
Ühe osana firmast, mille üheskoos asutaksime.
Tean, et sa alustasid seda rännakut omapäi, aga ilma abita sa enam kaugemale ei jõua.
Ilma minuta.
Mida sa kostad?
Ma näen, et sa kõneled, Kushal.
Sinu huuled liiguvad.
Kuulen aga üksnes reetmise vaikset sisinat.
See oli sul kogu aeg plaanis. - Ei olnud!
Proua Donnelly, äkki räägiksite temaga?
Mis on teie nõuanne? - Mitte kunagi nõu anda.
Võta aega ja mõtle selle üle järele.
Nii kaua, kui soovid. Viis minutit?
Viis minutit on rohkem kui küll.
Kas tõesti pole midagi, mida teha saaksid?
Kas sa tõesti kirjutad raamatut?
Ma üritan vähemalt.
Mu poeg arvab, et sa pole see, kellena esined.
Kas sellepärast tulidki?
Räägi mulle oma raamatust.
Hea küll.
See lugu on üsna palju muutunud.
See pidi olema lugu sellest, kuidas kõik lõpeb,
aga tundub, et see võib olla ka uuest algusest.
See räägib mehest, kes...
...kelle elu on koost lagunenud...
...ja kes teeb seda, mida inimesed ikka teevad, kui nad on elult haiget saanud.
Ta sulgub täielikult enesesse.
Siis rändab ta aga kuhugi väga kaugele ja...
...korraga on ta ärkvel.
Tema veri käib jälle soontes ringi. Ta...
Põhjus on selles uskumatus kohas.
Aga enamjaolt...
...on põhjus inimeses, keda ta siin kohtab.
Ja kuidas...
Mis tunded teda valdavad?
Ta ei tea täpselt. Mitte kohe vähemasti.
See oleks üsna lühike lugu, kui ta seda teaks.
Arvan, et ta kardab.
Olen kindel selles, et nooruspõlves oli ta üks uskumatult kaunis naine.
Ta teab, et ta pole enam nii noor. Kuigi mees...
Tema silmis on ta tõeline kaunitar.
Naine ei usalda aga neid sõnu mehe suust ja...
Tegelikult ei usalda ta vist mitte kedagi.
Kõige vähem iseend, mis on märk sellest,
et temast on saanud keegi, kes ta olla ei taha.
Ja iga päevaga on üha raskem meenutada,
et kunagi oli ta kirglik. Täis tahet.
Nüüd aga kardab ta seda kõike.
Ja seepärast ei kiirusta mees ka teda takka.
Praegu...
Praegu tahab ta temaga lihtsalt ühe õhtu veeta.
Ja pärast seda veel ühe.
Selleks, et näha, mis juhtub.
Selline on minu lugu.
Või siis osa sellest, mis praeguseks teada.
Kas kirjutame järgmise peatüki?
Ma ei tea, mida teha, proua Donnelly.
Ma tavatsesin kogu aeg tulevikust unistada,
aga praegu näen lihtsalt teda oma nina all.
Vaatab mind ja naerab. Olles võtnud minult mu elatise...
...ja minu Sunaina.
Asjadest, mida ma vihkan, saaks pika nimistu.
Arstid, päikesepõletus, sääsed.
Inimesed, kes ei mõista õigeaegselt lahkuda. Võin jätkata igavesti. On aga üks asi,
mida ma ei talu, ja see on enesehaletsus.
See hävitab kõik enda ümber. Ära ole nüüd see idioot.
Ära lase sel sündida. - Mida ma tegema pean?
Selles pead ise selgusele jõudma. - Miks ometi, kui teie olete siin.
Et suudaksid seda siis, kui mind ei ole.
Õhtust kõigile. - Õhtust, proua Hardcastle.
Enne südaööd tagasi. - Ainult kaks klienti.
Lõpetasin töö varem ära. Tahtsin omapead olla.
Kutsu arst, Sonny.
Nimish palus mind hommikul endale naiseks.
Abhilash tegi pärastlõunal sedasama.
Otsuse langetamise aeg.
Su ema oli üks klientidest.
Paistab, et tema võitis härra Chambersi loterii.
Ma isegi ei teadnud, et ta selles osaleb.
Õnnitleda oleks ju võinud.
Otsin oma ema, hr Dharuna. Ja tema õhtusöögikaaslast.
Nad olid täna õhtul siin. - Ma ei saa öelda.
Kas nad lahkusid koos?
Klubi väärtustab diskreetsust üle kõige, sir.
Sellele ei saa hinnalipikut panna.
1000 ruupiat.
Nad läksid koos ühte meie magamistuppa, sir.
Teil on siin magamistoad? - Jah.
Kui me külalised väsivad. Või kui neil näkkab.
Ma tänan. - Oli meeldiv teiega äri ajada.
Sonny?
Mida sa siin teed?
Ma arvan, et see on hoopis minu repliik.
Ma tulin inspektoriga rääkima. Mul on temaga veidi ärijuttu ajada.
Millest? - Kas saan loota tema toetusele
ka ilma uue hotellita. - Ta pole inspektor.
Kui ta seda väidab, siis ta valetab. - Ei usu.
Ma ei taha, et sa haiget saad.
Ma suudan enda eest hoolt kanda.
Ja sinu ärijutud võivad hommikuni oodata.
Mine nüüd koju.
Kas võin teile veel midagi hommikuks pakkuda?
Sooviksin hommikusööki oma tuppa kell 9.
Earl Grey tee pastöriseeritud piimaga.
See on väga tähtis.
Kas kiire drink? - Ma jalutaks kaldapealsel.
Üks vaatamisväärsusi ikkagi. Eriti öösiti.
Milline hea idee. Kas tuleme kaasa?
Nojah, muidugi, kui te...
Douglas, ma tegin nalja.
Jalutaksin pigem alasti läbi põrguleekide.
Head ööd, kullake.
Peaaegu sama asi. Kas läheme üles?
Ta on hotellist lahkunud, sir.
Kuidas? - Proua Greenslade lahkus mõne aja eest.
Kas ta ütles, kuhu ta läheb?
Mulle mitte. Mul on väga kahju.
Hea küll.
Ma ütlen, et ta tõmbus näost täiesti kaameks.
Naljakaks tegi asja see, et mul polnud selleks piisavalt juukseidki, et märku anda.
Teie nõbu oli täna lihtsalt suurepärane.
Hoopis India stiilis hurjutamine tegi oma töö.
Arvasin, et mu enda ema astus tuppa.
Tänan, see oli imemaitsev. - Tänan teid.
Nii lahke teist mulle öömaja pakkuda.
Kui sa elad hotellis, siis hakkad ihkama sellele vaheldust.
Tervitame rõõmuga oma nõbu ja ta sõpra Mumbais.
India külalislahkusest paremat pole. - Siiras.
Hotelli kohta ajasin puhast jama.
Tõde on selles, et lahkusin hotellist,
sest mu elus on teoksil midagi, millega ma hetkel tegeleda ei suuda.
Ja seda täiesti tobedatel põhjustel.
Räägin sinuga, kuna sa ei tea, kellega tegu.
Härra Douglasega.
Mu sõber parandab tema ratast.
Ta on hea mees.
Ja vapper. Palju vapram kui mina.
Ma ei anna talle tagasi pooltki, mida ta väärib.
Tahan talle öelda, et anna mulle lihtsalt aega.
Kui ma poleks nii saamatu, siis ütleksin: "Anna mulle veidi rohkem aega".
Kui palju aega teil on?
Mul tuli just üks hea mõte.
Äkki tulen täna sinu juurde ja viin su lõunale.
Mitte täna, kullake. Hästi kiire on.
Ilmselt söön laua taga mingi võileiva.
Võiksin selle sulle tuua. - Oled nii armas.
Hommikust. - Preili Beech. Kuidas end tunnete?
Üldse mitte kehvasti. Eile sai Kushaliga pidutsetud nii, et maa oli must.
Kas saaksin ka veidikene teed?
Sunaina...
...kas tohid mulle oma kleidist rääkida või...
Issand, kui kuum! Mida kuradit sa õige...
Ma väga vabandan, preili Beech. On kõik korras?
Pole hullu midagi.
Tegelikult ka. See oli minu viga.
Tere, isa. - Hommikust, kallis.
Näed väsinud välja. Kas sa ei maganud?
Ma püüan oma pulmakõnet pähe tuupida.
Mõtlesin selle pidada ilma märkmeteta.
Iial pole hilja. Välja arvatud siis, kui sured.
Kullake...
Mis on?
Ma läksin eile üht oma sõpra otsima.
Evelyni. Jah. Ma lootsingi temaga kohtuda.
Ta oli lahkunud. - Mis mõttes?
Arvan, et ta läks tagasi Jaipuri.
Mida sa siis ootad?
Aga ma olen ju siin. Tulin sinu kõnet kuulama.
Ah, unusta see jama!
Sa ei saaks sellest ju sõnagi aru.
Isa.
Oled terve elu üles leidnud inimesed, kes takistavad sul õnnelik olemast.
Teha asju, mida sina teha tahad. Mina ei taha see inimene olla.
Ma ei taha olla rohkem ema moodi, kui juba olen.
Sa oled saanud kõik tema head omadused.
Mine nüüd.
Küll ma emaga asjad ära klaarin. Mine.
Jah.
Aitäh sulle. - Näeme siis.
Ma ostsin su väikesele sugulasele kingituse.
Midagi turult. Loodan, et see sobib.
Ja kuidas veel. - Kas annaksite selle talle?
Aga muidugi.
Tegelikult... Mis suunas sinu kodu jääb?
Siitkaudu.
Ta on minu õde.
Mu vend. Minu naissoost nõod.
Mu meessoost nõod. Kolm minu sõpra.
Minu onu.
Minu tädi.
Ja...
Tere, kullake.
Ta tahab ikkagi seda teie raamatut lugeda.
Su onu rääkis mulle, kui vapper sa oled,
ja ma arvasin, et väärid väikest preemiat.
See tuleb sedasi üles keerata.
Ja seejärel väga õrnalt...
Mina olin selline temavanuselt.
Muudkui keerutasin sedasi.
Ma olin päris hea, aga jätsin selle sinnapaika.
Nagu olen jätnud sinnapaika pea kõik oma elus.
Milline sinu kodu on?
See valge maja. Ma sündisin seal.
Nagu ka tema ja tema õed. Minu õde. Terve mu pere.
Milline armas koht, kus elada.
Mul on väga hea meel, et siia tulid.
Mis siis eile juhtus? Lahkusid nii suure kiiruga.
Läksin inspektoriga rääkima. - Ja mis sai?
Ta mõtted olid mujal. - Sest ta pole inspektor.
Hoopis Lavinia Beech on. Ainult et tema nimi ei ole Lavinia Beech ja ta on ameeriklane.
Ja sa pole teinud algusest peale muud, kui temasse üleolevalt suhtunud.
See ei vasta absoluutselt tõele.
Issand jumal, see vastab tõele.
Vabandust...
Oo, preili... preili...
Preili...
Beech. - Kui väga meeldiv teid näha.
Tohin ma küsida, kas teil on tänaseks plaane, ja kui on, siis kas võin nendes figureerida?
Kavatsesin Kushaliga kokku saada.
Äri- või eraasjus, kui vabandate mu jultumust?
Tegelikult nii üht kui teist.
Ära solvu, aga ma arvan,
et Supreme Quality sobib mu emale paremini.
Annan teile parema toa. Sellise, mis on valmis.
Sonny. Ma kuulsin, et otsisid mind?
Tuba nr. 6 on peatselt vaba ja saadaval.
Ma olengi toas nr. 6. - Olete või? Ta on või?
Nii mõndagi on aset leidnud. - Kahjuks ei.
Nõndaks, härra Chambers.
Kas saaksite ühe hetke oodata, preili Beech?
Suursugune härra Chambers.
Suur kirjanik härra Chambers.
Kui teile nii meeldib. - Kohe põrmugi ei meeldi!
Mida sa mulle öelda tahtsid?
Jätke maha see hotell ja selle käterätid.
Te valetasite, sir. - Ta ei valetanud.
Teesklesite, et te pole see, kes te polnud.
Inspektor oli siin täitsa olemas, ainult et see ei olnud tema. See oli hoopis tema.
Lavinia. Aga et see pole ju teie nimi, ega ju?
Ei. Mu nimi on Theresa.
Ma teadsin, et tundud kuidagi tuttav. Töötad konkurendi heaks.
"Kuldsed aastad", eks? - Õigus.
Kuidas seda teadsite? - Tema töö on seda teada.
Ja meie töö on teada, mida ta plaanib.
Palun selgita.
Ta on hotellide järelevalve teostaja. Lihtsalt mitte see, keda nad ootasid.
See olen mina.
Mida ma ütlesin.
Nina teadis.
On olemas mustreid, mida saame uurida,
et leevendada suuri tõuse ja languseid,
mis iseloomustavad kõiki ärilisi ettevõtmisi. Nendest ei pääse nagunii.
Ärge laske end sellest heidutada, sest tõusud...
...nagu see, et täna siin teie ees seisan, kaaluvad üles kõik muu.
Hüpake julgelt sellesse mängu. Baaris näeme. Tänan teid.
Nad olid sellest vaimustuses.
Tõelises vaimustuses. Päriselt. - Tänan.
Laura edu jätkub, nagu näha.
Jah, olen tema üle väga uhke. Kahju ainult, et Douglas ei olnud siin, et seda näha.
Mis tööd sa täpselt teed siin?
Otsin kangaid ja olen vahendajaks kaupmeeste ning minu tööandja vahel.
Väga lobeda kõlaga. - Lihtsam öelda, kui teha.
Paistab, et tuled sellega kenasti toime.
Ma imetlen seda, mida siin oled saavutanud.
Tänan sind.
Ainult üks asi kummastab mind.
Douglas vandus, et pole mind petnud. Miks küll?
Kas ta ei meeldi siis sulle?
Isegi siis, kui ma ei suutnud teda taluda, pidasin teda vägagi atraktiivseks meheks.
Vahel isegi Danielist atraktiivsemaks.
Douglasel on Danieliga võrreldes üks hea omadus. Nimelt on ta päriselt ka olemas.
Daniel on olemas.
Tõesõna on. - Kui sa nii väidad.
Ma töötan tema kontoris. Abistan teda teisipäeviti ja neljapäeviti
lihtsalt selleks, et ots otsaga kokku tulla.
Rajasthanis jätkub raha kauem, kui Reigate'is.
Daniel teab mu nime. Kollektiiv on väike.
Aga abieluettepanekut ta küll teinud ei ole.
Seepärast ma tahangi lahutust.
Vaevalt, et keegi tahab minuga välja minna, kui ma endiselt abielunaine olen.
Mida me oma esmakohtingul ette võiks võtta?
Mul on liiga piinlik seda Laura käest küsida.
Kino? Ühine elamus, millest hiljem rääkida.
Hoiab ära kõikvõimalikke piinlikke olukordi.
Mingit piinlikkust ei tule. - Ega vist mitte.
On olemas inimesi, kelle sülle lihtsalt kukub kõik see, mis siin maailmas head on.
Mina ei ole üks nendest inimestest.
Siiatulek tegi mulle selle ükskord selgeks.
Nii et kui need ise ei tule, siis aitan takka.
Ja seda ma kavatsen ka teha.
...juured on all ja nüüd võivad nad...
Sonny ja Sunaina võrratud pered on andnud neile juured ja nüüd...
shaadi (pulmapidu)
Sunaina? - Sa ei tohi sisse tulla.
Ma ei taha, et kleiti enne reedet näeksid.
Ma vajan oma pabereid.
Tead ju külaliste nimesid. Miks neid vajad?
See on lihtsalt ettekääne, et sisse tulla.
Pean sinu ees vabandama. - Juba tegid seda.
Nüüd tuleb see rohkem südamest.
Ja ma luban sulle kolme asja.
Luban, et harjutan korralikult pulmatantsu.
Luban, et kannan su ema valitud turbanit.
Ja luban olla parem abikaasa kui peigmees.
Väga hea, sest peigmehena oled sa kohutav.
Kuula nüüd mind.
Kui meie kooselu ajal peaks juhtuma,
et olen teisest mehest sisse võetud või veidi segaduses, siis räägin sulle sellest.
Ja seeläbi tead, et ma ei peta sind eales.
Minu jaoks ei ole Kush atraktiivne.
Tema kõrvad on liiga peadligi.
Ma lootsin, et tema koostööpakkumine
oleks sinu jaoks aga atraktiivsem.
See kõik on aga sinu teha.
Oled sa mu teist kinga näinud, kullake?
Kui sa ei ütle, mis sind viimasel ajal vaevab,
siis vajan seda selleks, et sulle virutada.
Sinu king on voodi all.
Ja sul on suhe. - Seal see ongi. Imeline.
Ma ütlesin, et tean, et magad kellegi teisega.
Muidugi, kullake. Kas sina siis ei maga?
Näiteks selle nõiaga sealt klubist? Susaniga.
Te raudselt olete minna andnud nagu küülikud.
Ei. See tähendab, et ei!
Miks siis mitte? Mis sind takistab?
Sina ju.
Mida?
See ei ole aus.
Ma poleks pidanud nende meestega ringi tõmbama?
Neid on rohkem kui üks?
Olen turul, kuna arvasin, et ka sina oled.
Ma pole "turul". Ei saa sealt kaugemal ollagi.
Kui me kohtusime,
siis ütlesid, et oled üksildane.
Olingi. See ei tähenda aga, et olin tsölibaadis.
Ma ei taha enam nii üksildane olla, Norman.
Mina ka mitte.
Hr Norman Cousins ja preili Carol Parr.
Mõlemad siin!
Preili Theresa Beech.
Kohal.
Kuigi paljastatud. - Preili Madge Hardcastle.
Siin.
Proua Muriel Donnelly. - Napilt.
Hr Douglas Ainslie. - Õpin oma kõnet.
Paar päeva ja kõik saab korda.
Proua Evelyn Greenslade.
Pole veel tagasi. Mis on üllatav.
Hr Guy Chambers.
Kas tahad mu õnnesoove või mitte,
aga edastan need sulle teie pulmapäeval.
Tänan.
Mul ükskõik, kes sa oled. Oleksin ikkagi nõus.
Kuidas sa meid hindaksid?
Mitte et sellel suurt vahet enam oleks, aga...
...mis raportisse kirja läheb?
Kas olen otsekohene?
Teretulnud vaheldus.
Kui ma ütlen,
et selle hotelli igapäevases juhtimises on veel tohutult arenguruumi,
pisendaks see tõsiasja, millistel savijalgadel see sürrealistlik ettevõtmine püsti seisab.
Tänan teid tagasiside eest.
See aga, et sa sellest puhta nahaga välja tuled,
räägib kõnekalt sellest,
kui väga selle hotelli asukad sinusse kiindunud on.
Sellele pole võimalik hinnalipikut külge panna.
Seega oleks ma kirja pannud,
et uue ja paremini varustatud Supreme Quality hotelli olemasolu puhul
andnuks ma projektile oma toetuse. - Andnuks?
Panin ameti maha. Ma pole enam objektiivne.
Ma mõistan.
Teine inspektor on sul aga siinsamas.
Mulle ei meeldi küll tema tööandjad, aga...
Me juba rääkisime.
Ka tema soovitus sõltub uue hotelli omandamisest.
Miks sa temaga lihtsalt kokku ei lepi?
Juba üksnes oma kauni mõrsja nimel.
Olgu, ma peatun klubis kuni kojulennuni.
Kas sa...palun ütleksid oma emale...
Kas ütleksid talle, et ma panen oma ameti maha?
Mida sa siis tegema hakkad?
Oma raamatut kirjutama.
Ta teab, millest see räägib.
Härra Chambers.
Lubage mul korraldada teie transport klubisse.
Vikrami imekaunis mikrobuss ootab.
Ma palun.
Väga hea.
Ettevaatust. Sa ei pruugi enam püsti saada.
Näen, et oled ikka veel ühes lotendavas tükis.
Vaevu. Lennuk suudeti enne maandumist mujale suunata.
Lehm maandumisrajal. Pole just viis, kuidas oled mõelnud siit ilmast lahkuda.
Surm lehma läbi.
Inimesed kikitaksid küll seepeale kõrvu.
Mnjah, seda ma ei tahaks.
Tahaksin, et inimesed vaataksid ümberringi ja saaksid aru, et mind ei ole enam.
Räägi mulle Mumbaist. Kas leidsid oma selgroo?
Töökoha võtan igatahes vastu.
Ma arvasin algul, et ei võta. Mõtlesin, et kui mitu uut elu saab meil siis olla?
Leidsin, et nii mitu, kui ise tahame. Ja jõuame.
Reisimist oleks palju. - Kuidas saaksingi pärast iga reisi koju tulla?
Sinust jäädaks puudust tundma.
Sa ju tead seda ometi? Pead teadma.
Noh, proua Greenslade, pulmapidu hakkab peatselt pihta.
On rõõmuhilbud valmis pandud? - Närveerin veidi.
Tähtis päev.
Meie kõikide jaoks.
Ma pole kunagi mõistnud, miks keegi peaks tahtma abielluda.
Ma pole tahtnud kellegagi koos olla üle ühe nädala,
veel vähem siis elu lõpuni.
Kuid seda hetke olen oodanud.
Tuleb välja, et mõni asi on ootamist väärt.
Mulle ei passi eriti tähtsad sündmused
ega ka kingitused, mis nendega kaasas käivad.
Seega peate leppima selle kirjaga siin.
Kirjutatud südamest lastele, keda mul polnud.
Ütlesin teie peol, et nõuandeid ma ei jaga.
Küll aga jagan ma arvamusi.
Ja minu arvamus peigmehest on järgmine:
tal lähevad päris paljud asjad tiba viltu...
...aga mitte iial siis, kui tõsi taga on.
Ja kui ta midagi õigesti teeb... - Mu sõbrad...
...siis on see tõeline vaatamisväärsus.
Pean teile ütlema, et pulmapidu ei toimu sedapuhku Best Exotic Marigoldis.
Nii särav mõrsja väärib
palju imelisemat pulmapeopaika
ja mul on just üks selline valmis vaadatud.
Palun astuge Vikrami imelisse mikrobussi.
Ja neid, kes bussist kaugemal või aeglasemad...
...ootavad tema nõbude bussid ja üheskoos...
...sõidame minu uude hotelli!
Ära minu poole vaata. - Ära tema poole vaata.
Kuigi võib-olla tulevikus
võtame oma kaitsva tiiva alla ka Supreme Quality hotelli
ja minu vana sõber Kushal leiab siis, et ei töötagi minust väga palju madalamal.
Selline on juba minu kui võidumehe suuremeelsus.
Nüüd aga - kaarikud ootavad teid!
Meie sihtkohaks olgu minu uus kroonijuveel!
Minu silmatera!
Pärl minu austris!
Enam ei ole see mitte klubi...
...vaid minu pulmakink
minu unistuste naisele ja seal ma ka tervitan teid.
Mu daamid ja härrased...
Oo jaa.
Teine Best Exotic Marigold hotell!
See on sulle! Tule!
Näed?
Mu daamid ja härjad...
Paluksin põgusaks viivuks teie tähelepanu.
Ma sooviksin öelda paar sõna:
"Ma ei suuda oma rännakutest puhata
Ma joon elu, kuni alles vaid sete
Kõiki hetki olen nautinud väga...
Alati näljasena ringi ma rändan
Palju olen näinud ja teadnud
Olen osa kõigest, mida kohanud olen
Üksteise otsa kuhjatud elud kõik liigväiksed
Ja ühest mulle antud sellisest
On järel vähe kuid iga tund on tallel
Ja sellest igavesest vaikusest kasvab välja muud
Uute asjade tooja".
Mõned sõnad lord Alfred Tennysonilt,
kes räägib millestki, mida me kõik teame ega tohi ka kunagi unustada.
Et iga tund toob endaga kaasa midagi uut.
Sonny ja Sunaina on täna teatanud,
et nad tahavad astuda vastu nendele tundidele,
nendele asjadele, sellele elule üheskoos.
...nendele asjadele, sellele elule üheskoos.
Ja on tõeline privileeg ja au saata
nad teele nii suurejooneliselt ja stiilselt.
Tegelikult, rääkides stiilist...
Ka mul olid muinasjutulised pulmad.
Autoriteks olid vennad Grimmid.
Paus ja naer.
Lähme siis edasi...
Kaks asja, mida oma lastele saame kaasa anda...mulle tundub...
...vähemasti mulle tundub... on juured ja tiivad.
Sonny ja Sunaina imelised pered on omalt poolt andnud juured
ja nüüd... - Võivad nad koos lendu tõusta.
Loe seda.
...mil nad on alustamas oma ühist...
Taimetoidud, lihatoidud...
...rännakut...
...rännakut, millele saadame nad armastusega...
...ja-ja-ja...tohutu...
...teate ju isegi...
...mitte väga ilmselt...
See on asi...
...mida noored...
See on asi, mida noored meile meelde tuletavad.
Et lõppude lõpuks...
Lõppude lõpuks on kõik väga lihtne.
Läheb vaja vaid seda, et vaatad kellelegi silma sisse...
...ning ütled: "Jah"...
"Just seda ma tahan."
Ja et nemad vastaksid seepeale:
"Ka mina tahan seda...
...ja siin ei ole mitte midagi karta."
Me Evelyniga sooviksime teile kahele soovida
kogu maailmas leiduvat õnne ja armastust.
Ja teised ühinegu nende soovidega.
Sonny ja Sunaina!
Kui sa tõesti tahad monogaamiat proovida,
kuigi see on minu arust noortele ja naiivsetele,
siis arvan, et võime vaadata, mis sellest tuleb.
Norman?
Sa valetasid mulle.
Noh...
Inspektor ma enam ei ole ja kavatsen ka selle raamatu valmis kirjutada.
Nii et tegelikult oli kogu mu jutt tõene. Lihtsalt rääkisin sellest paar päeva liiga vara.
Aga sinu naine?
Noh, see vastas juba tõele.
Olid mu esimene pärast minu abikaasa surma.
Sa ei olnud esimene,
aga arvan, et sa võiksid olla viimane.
Palun...
...tule tantsi minuga...
...Chandrima.
Sonny ütles mulle.
Ma löön selle poisi maha.
Aitäh, et sa tulid.
Te helistasite.
Vasakule või paremale?
Vabandust?
Kui jõuame ristmikule, siis kas vasakule või paremale?
Mida teed, kui seisad silmitsi raske otsusega?
Ma ei usu, et sellist asja üldse olemas on.
Viska münt õhku ja me teame alati, millist külge me näha tahame.
Vasakule või paremale?
Proua Donnelly?
Kas olete siin, proua?
Keri tagasi oma pulma. Ma puhkan.
Jah, muidugi. Vabandust, et segasin.
Kas unustasid oma tantsukingad maha või?
Ei. - Siis mine ja näita neile, mida suudad.
Just nii, proua.
Sonny...
Juba lähen.
Kas kedagi vastuvõtus ei olegi?
Arvasin, et see on hotell?
Mida teie siin teete? - Uurin oma investeeringut lähemalt.
Tulite sel juhul valesse kohta.
Ma ei usu.
Peolt ma teid ei leidnud.
Kuidas teil läheb, proua Donnelly?
Miks te tegelikult siia tulite?
Austusest teie vastu.
Ma ei imetle siin ilmas midagi rohkem, kui inimest, kes istutab puid,
mille okste varjus ta ise ei pruugi iial istuda.
Teised istuvad ja see on kõige tähtsam.
Kui kauaks te soovite siia jääda?
Mu lend on homme hommikul. Tuleb tõdeda, et graafik on karm.
Millises teie hotellis peaksin ma ööbima?
Teises või esimeses?
Seal te küll sõba silmale ei saa.
Ma...
Pean selle kohale toimetama. Seejärel kirjutan teid sisse.
Tänan, proua Donnelly.
Kindlasti mõistate, miks ma peolt puudusin,
ja ma loodan, et andestate mulle, et ma ei tulnud teiega hüvasti jätma.
Sõitke oma auga väljateenitud mesinädalatele.
Kindlasti on teil teelesaatjaid küllaga.
Aitäh sulle.
Ei ole olemas sellist asja nagu millegi lõpp.
On lihtsalt koht, kuhu oma loo jätad.
Ja nüüd on see teie lugu.
40 aastat oma elust küürisin ma põrandaid
ja oma viimased elukuud aitasin teisel pool maakera
hotelli juhatada.
Teil pole praegu aimugi, mis teist saab.
Ärge püüdkegi seda kontrollida.
Laske asjadel minna omasoodu.
Siis lõbu alles algab.
Sest kunagi kuulsin kedagi ütlevat:
Ei ole olemas paremat kingitust kui aeg.
TEINE PARIM HOTELL TERVES INDIAS
Tõlkinud: Timo Diener